Document ID: 31987D0146

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 16ης Φεβρουαρίου 1987
σχετικά με την βελτίωση της αποτελεσματικότητας των γεωργικών διαρθρώσεων στην Ισπανία, σύμφωνα με τον κανονισμό (ΕΟΚ) αριθ. 797/85 του Συμβουλίου
(Το κείμενο στην ισπανική γλώσσα είναι το μόνο αυθεντικό)
(87/146/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 σχετικά με την βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 2224/86 (2), και ιδίως το άρθρο 25,
Εκτιμώντας:
ότι , σύμφωνα με το άρθρο 24 παράγραφος 4 του κανονισμού (ΕΟΚ) αριθ.797/85, η ισπανική κυβέρνηση κοινοποίησε το βασιλικό διάταγμα αριθ. 1684/86 της 13ης Ιουλίου 1986 για τη θέσπιση ενός καθεστώτος ειδικής βοήθειας στις γεωργικές εκμεταλλεύσεις που βρίσκονται σε ορεινές ζώνες, καθώς και το υπουργικό διάταγμα της 9ης Σεπτεμβρίου 1986 για την κατάρτηση των προτύπων συντονισμού της διαχείρισης των εξισωτικών αποζημιώσεων στις ορεινές γεωργικές περιοχές·
ότι σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, η Επιτροπή πρέπει να αποφασίσει εάν, σε συνάρτηση με τη συμφωνία των διατάξεων που αναφέρθηκαν προς τον προαναφερθέντα κανονισμό και λαμβανομένων υπόψη των στόχων αυτού καθώς και του αναγκαίου συνδέσμου μεταξύ των διαφόρων μέτρων, πληρούνται οι όροι χρηματοδοτικής συμμετοχής της Κοινότητας·
ότι οι προαναφερθείσες διατάξεις πληρούν τους όρους και το στόχο του κανονισμού (ΕΟΚ) αριθ. 797/85·
ότι ζητήθηκε η γνώμη του Ευρωπαϊκού Γεωργικού Ταμείου Προσανατολισμού και Εγγυήσεων για τα δημοσιονομικά θέματα·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι διατάξεις που αφορούν την εφαρμογή του κανονισμού (ΕΟΚ) αριθ. 797/85 στην Ισπανία και περιλαμβάνονται στο βασιλικό διάταγμα αριθ. 1684/86 της 13ης Ιουλίου 1986 σχετικά με τη θέσπιση ενός καθεστώτος ειδικής ενίσχυσης στις γεωργικές εκμεταλλεύσεις που βρίσκονται στις ορεινές ζώνες, καθώς και στο υπουργικό διάταγμα της 9ης Σεπτεμβρίου 1986 για τη θέσπιση των προτύπων συντονισμού της διαχείρισης των εξισωτικών αποζημιώσεων στις ορεινές γεωργικές περιοχές, πληρούν τους όρους της χρηματοδοτικής συμμετοχής της Κοινότητας, στην κοινή δράση που προβλέπεται στο άρθρο 1 του εν λόγω κανονισμού.
Άρθρο 2
Οι εξισωτικές αποζημιώσεις που χορηγούνται από την ισπανική κυβέρνηση σε εφαρμογή αυτών των διατάξεων είναι επιλέξιμες από την 1η Ιανουαρίου 1986.
Άρθρο 3
Η παρούσα απόφαση απευθύνεται στο Βασίλειο της Ισπανίας.
Βρυξέλλες, 16 Φεβρουαρίου 1987.

Labels: 18
15
19
6